Vladimir Sorokin
Vladimir Georgievich Sorokin (rusianeg : Владимир Георгиевич Сорокин) (7 a viz Eost 1955 e Bykovo, Oblast Moskov) a zo ur skrivagner goudemodern rusianek. Unan eus skrivagnerien vrudetañ Rusia eo. 
Troet eo bet e levrioù e saozneg, galleg, alamaneg, nederlandeg, finneg, svedeg, norvegeg, slovakeg, daneg, italianeg, poloneg, japaneg, kroateg, serbeg, tchekeg, hungareg hag embannet int bet gant tiez-embann brudet evel Gallimard, Fischer, DuMont, BV Berlin, Haffman, Mlinarec & Plavic ha Verlag der Autoren.

E vuhez 
D'ar 7 a viz Eost 1955 e voe ganet Sorokin e Bykovo, Oblast Moskov, e-kichen Moskov. E 1972 e voe embannet evit ar wech kentañ ur skrid gantañ er gazetenn Za Kadry Neftyanikov (За кадры нефтяников, Evit ardeaded greanterezh an dour-tan). Studiañ a reas en Ensavadur Gubkin an dour-tan hag ar gaz e Moskov hag e 1977 e tapas e ziplom ijinour. Goude-se e labouras e-pad bloaz evit ar magazin Change (Смена), ha rankout a reas dilezet e bost peogwir en doa nac'het dont da vezañ ezel eus Komsomol.

A-hed ar bloavezhioù 1970 e kemeras perzh e meur a ziskouezadeg arzoù hag e skeudennaouas tost 50 levr. Kemer a reas perzh Sorokin en underground e Moskov er bloavezhioù 1980, ma kejas ouzh livourien ha skrivagnerien all. E 1985 e voe embannet c'hwec'h istor skrivet gantañ er magazin gall A-Ya hag er memes bloavezh e voe embannet e romant "Ochered" (Al lostad) e galleg gant Syntaxe.

Da vare ar Soviediz e vo berzet oberennoù Sorokin. E miz Du 1989 e voe embannet un dastumad istorioù savet gantañ er magazin Rodnik (Nevezamzer), diazezet e Riga. Ur pennadig goude e voe embannet e skridoù e meur a gazetenn lennegel rusian Tretya Modernizatsiya (An trede arnevesaat), Mitin Zhurnal (Kazetenn Mitya), Konets Veka (Dibenn ar c'hantved), ha Vestnik Novoy Literatury (Kannadig al lennegezh nevez). E 1992 e voe embannet Sbornik Rasskazov (Dastumad istorioù) gant "Russlit" hag anvet e voe evit Priz Booker Rusia. E miz Gwengolo 2001 e resevas Vladimir Sorokin Priz Booker ar bobl hag e miz Du 2001 e voe roet Priz Andrei Bely dezhañ evit e berzh dibar el lennegezh rusianek.

En unan eus e romantoù diwezhañ, titlet Un devezh e buhez Oprichnik, 
e taolenn un dystopia e Rusia e 2028 : un tzar eo a zo e penn ar vro, meur a dro-lavar sinaek a zo bet degemeret e rusianeg, hag eo dispartiet Rusia diouzh ar broioù amezek a-drugarez d'ar "Voger rusian bras" .

E oberenn

Romantoù 
 Ochered''' (Al lostad), Pariz, Syntaxe, 1985
 Norma (Ar reol), Moskov, Tri Kita hag Obscuri Viri, 1994
 Roman (Ur romant), Moskov, Tri Kita hag Obscuri Viri, 1994
 Tridtsataia liubov’ Mariny (Tregontvet karedig Marina), Moskov, Izdanie R. Elinina, 1995
 Serdtsa chetyryokh (Peder c'halon dev), Moskov, Konets Veka, 1994
 Pervy Subbotnik (Ar Sadornvezh oberiat kentañ), en Oberennoù dastumet e div levrenn, Moskov, Ad Marginem, 1998 
 Goluboe Salo (Salo glas), Moskov, Ad Marginem, 1999
 Pir (Al lid), Moskov, Ad Marginem, 2000
 Lyod (Skorn), Moskov, Ad Marginem, 2002
 Put' Bro (Doare Bro), Moskov, Levrioù Zakharov, 2004
 23000 e-barzh Trilogiya. Moskov, Levrioù Zakharov, 2005
 Den' oprichnika (Devezh Oprichnik), Moskov, Levrioù Zakharov, 2006
 Zaplyv (O neuiñ). Moskov, AST, 2008
 Saharniy Kreml (Kremlin savet diwar sukr), Moskov, AST, 2008

 Pezhioù-c'hoari 
 Pelmeni (1984-1987)
 Zemlyanka (Al lochenn) (1985)
 Russkaya Babushka (Mamm-gozh rusian) (1988)
 Doverie (Kuzhut) (1989) 
 Dismorphomania (1990) 
 Yubiley (Deiz-ha-bloaz) (1993) 
 Hochzeitreise (Ar veaj goude-eured) (1994-1995) 
 Shchi (Soubenn gaol) (1995-1996) 
 Dostoevsky-Trip (1997)
 S Novym Godom (Bloavezh mat) (1998)

 Senariooù filmoù 
 Bezumny Fritz (Fritz sot), 1994. Sevenet gant Tatiana Didenko hag Alexander Shamaysky
 Moskva (Moskov), 2001. Sevenet gant Alexander Zeldovich. Priz kentañ festival Bonn; Priz film gwellañ ar bloaz gant Kevread kluboù-filmoù Rusia 
 Kopeyka (Kopeck), 2002. Sevenet gant Ivan Dykhovichny. Anvet evit priz "Zolotoy Oven" ar senario gwellañ
 4 (Pevar), 2004. Sevenet gant Ilya Khrzhanovsky. Priz meur juri Festival etrebroadel ar filmoù e Rotterdam
 Veshch (Tra). Sevenet gant Ivan Dykhovichny
 Cashfire. Sevenet gant Alexander Schurikhin

 Oberennoù all 
 Albom luc'hskeudennoù V Glub' Rossii (E donderioù Russia), gant al livour Oleg Kulik
 Libretto an opera Deti Rozentalya (Bugale Rosenthal''), sonerezh gant Leonid Desyatnikov; savet diwar c'houlenn C'hoariva Bolshoi, Moskov

Liammoù diavaez 
 E vuhez (e rusianeg)
 "Russia Is Slipping Back into an Authoritarian Empire", atersadenn er Spiegel, 2 a viz C'hwevrer 2007
 Vladimir Sorokin e lec'hienn IMDB

Ganedigezhioù 1955
Skrivagnerien rusianek
Meneger ar skrivagnerien